འདི་འདྲའི་ཕ་སྐད་ཀྱི་བྱ་འགུལ་སྤེལ་བ་ནི།རྟ་རྒྱུགས་འགྲན་སྡུར་དང་སྤོ་ལོ་འགྲན་སྡུར་སོགས་མི་རེ་འགས་རྒྱུ་ནོར་གྱི་ཁེ་ཕན་ཁོ་ན་དམིགས་པ་མ་ཡིན་པར།མི་རིགས་ཤིག་གི་རིག་གནས་སྲུང་བརྩི་དང་།རིག་གནས་ཤིག་གི་དར་རྒུད་ལ་བསམ་གཞིག་གཏོང་སྟངས་རེད།༧པན་ཆེན་རིན་པོ་ཆེ་མཆོག་གིས།མེད་པར་གཏོང་བའི་བྱེད་ཐབས་ནི།མི་རིགས་ཀྱི་སྐད་ཡིག་མི་སློབ་པ་དང་།སློབ་ཏུ་མི་འཇུག་པ་དེ་རེད།ཅེས་གསུངས་པའི་སྡོམ་ཚིག་དང་གཉིས་སུ་མ་མཆིས་པའི་དུས་འདིར།ཕ་སྐད་ནི་མི་རིགས་ཀྱི་བླ་སྲོག་ཡིན་པ་དང་།བླ་སྲོག་ལ་གཅེས་སྲུང་མི་ཤེས་མཁན་དང་ཤེས་ཀྱང་མི་བྱེད་མཁན་ནི་ཅི་འདྲའི་ཡིད་སྐྱོ་བའི་གནས་ཤིག་མ་ཡིན་ནམ།བཤད་ཚུལ་ཞིག་ལ།ཕ་སྐད་མེད་པའི་མི་རིགས་ནི།རྣམ་ཤེས་མེད་པའི་མི་རིགས་ཡིན།ཟེར་བ་ལྟར་སྐད་ཡིག་གིས་མི་རིགས་ཤིག་གི་རིག་གནས།ཡུལ་སྲོལ་གོམས་གཤིས།བསམ་བློ་འདུ་ཤེས་སོགས་མཚོན་ཡོད།